આ કાર્યક્રમને લઈને પાટીદાર અગ્રણીઓમાં પણ ભાગલા પડી ગયા હતા. સુરતના મંત્રી નાનુભાઇ વાનાણીના ગ્રૂપના ગણાતા ઉદ્યોગપતિઓ લાલજીભાઇ કે લવજીભાઇ આ આયોજનમાં સીધા સક્રિય ન હતા. આ મામલે અત્યાર સુધી ન્યૂટ્રલ રહેલા મોટા પાટીદાર ઉદ્યોગપતિઓ ગોવિંદભાઈ ધોળકિયા કે સવજીભાઈ ધોળકિયા પણ આ કાર્યક્રમથી દૂર જ રહ્યાં હતાં જ્યારે તેની સામે મહેશ સવાણી, મુકેશ પટેલ જેવા યુવા ઉદ્યોગપતિઓએ કાર્યક્રમ યોજ્યો હતો. આ અભિવાદન કાર્યક્રમ પાટીદાર અગ્રણીઓના અભિવાદન કરતાં રાજકીય અગ્રણીઓની ખુશામતનો વધારે લાગ્યો હતો. આમ, તમામ પાટીદાર નેતાઓ એકજૂથ ન હતા, તેવું જાણકારો કહે છે. ભાજપના જ એક સિનિયર નેતાએ તો ત્યાં સુધી કહ્યું કે, “ખરેખર, આ કાર્યક્રમનો આઇડિયા નાનુભાઈ વાનાણીના કેમ્પનો હતો, પરંતુ પછીથી શું થયું કે બધું બદલાઇ ગયું.”